Hun var også en pådriver for å få den samiske avisa Áššu til Kautokeino, og var den første redaktøren for Áššu. Det var også Vars som startet det samiske ungdomsmagasinet Š, som også kommer ut i Kautokeino. I tillegg til sitt forfatterskap, har Vars i flere tiår deltatt aktivt i de samiske kunstnerorganisasjonene og jobbet for å forbedre de samiske kunstneres arbeidskår og stipendordninger. Som generalsekretær i Samisk Kunstnerråd ledet hun arbeidet med å få til en egen kunstneravtale for samiske kunstnere med Sametinget i Norge.